techiaith/cofnodycynulliad_en-cy huggingface dataset:
English: Thank you for that response, Minister. If only the WRU could be more like the FAW, who are to be congratulated for bringing in equal pay for male and female footballers. Of course, it behoves all of us to tackle misogyny head on. Chwarae Teg recently launched a petition aimed at making public spaces safer for women after the UN Women national committee UK found that 71 per cent of women in the UK have experienced sexual harassment in public places. Minister, what actions are the Welsh Government taking to ensure all our public spaces are safe for women and girls?
Welsh: Diolch am eich ymateb, Weinidog. Pe bai Undeb Rygbi Cymru ond yn gallu bod yn debycach i Gymdeithas Bêl-droed Cymru, sy'n haeddu cael eu llongyfarch am gyflwyno cyflogau cyfartal i bêl-droedwyr gwrywaidd a benywaidd. Wrth gwrs, mae'n rhaid i bob un ohonom fynd i'r afael â chasineb at fenywod yn uniongyrchol. Yn ddiweddar, lansiodd Chwarae Teg ddeiseb gyda'r nod o wneud mannau cyhoeddus yn fwy diogel i fenywod ar ôl i bwyllgor cenedlaethol UN Women ar gyfer y DU nodi bod 71 y cant o fenywod yn y DU wedi dioddef aflonyddu rhywiol mewn mannau cyhoeddus. Weinidog, pa gamau y mae Llywodraeth Cymru yn eu cymryd i sicrhau bod ein holl fannau cyhoeddus yn ddiogel i fenywod a merched?
English: Thank you, again, for those very strong statements in support of our violence against women, domestic abuse and sexual violence strategy, which, as I said, is now tackling the root cause of the violence, misogyny and sexism that women are facing. This is a societal problem that needs societal responses. It requires all of us, including all with any power, to be challenged in terms of their behaviours. I do welcome, of course, the good news that we've got equal pay for our female footballers, which is fantastic. We congratulate the Football Association of Wales for showing the way forward. I think one of the saddest things in watching that programme as well was the fact that those women rugby players are wonderful women in sport, and they haven't been given the chance and the support that they need. But, again, in terms of every aspect of life, I think this is a really strong and, I'm sure, cross-party backing for our strategy. We must continually raise this in terms of the cultural change that we need in all our institutions, which has been reflected here in those comments today.
Welsh: Diolch unwaith eto am eich datganiadau cryf iawn o blaid ein strategaeth trais yn erbyn menywod, cam-drin domestig a thrais rhywiol, sydd, fel y dywedais, bellach yn mynd i'r afael ag achos sylfaenol y trais, y casineb a'r rhywiaeth y mae menywod yn eu hwynebu. Mae hon yn broblem gymdeithasol sy'n galw am ymatebion cymdeithasol. Golyga fod angen i bob un ohonom, gan gynnwys pawb ag unrhyw bŵer, gael ein hymddygiad ein hunain wedi'i herio. Wrth gwrs, rwy'n croesawu'r newyddion da fod gennym gyflogau cyfartal i'n pêl-droedwyr benywaidd, sy'n wych. Rydym yn llongyfarch Cymdeithas Bêl-droed Cymru am arwain y ffordd. Rwy'n credu mai un o'r pethau tristaf wrth wylio'r rhaglen honno hefyd oedd y ffaith bod y chwaraewyr rygbi benywaidd hynny'n fenywod gwych ym myd chwaraeon, ac nid ydynt wedi cael y cyfle a'r gefnogaeth sydd eu hangen arnynt. Ond unwaith eto, ym mhob agwedd ar fywyd, credaf fod cefnogaeth gref iawn, a thrawsbleidiol, rwy'n siŵr, i'n strategaeth. Mae'n rhaid inni barhau i godi hyn mewn perthynas â'r newid diwylliannol sydd ei angen arnom yn ein holl sefydliadau, sydd wedi'i adlewyrchu yma yn y sylwadau hyn heddiw.
English: Thank you, Minister. It's not just in public spaces that women do not feel safe. Even in the House of Commons Chamber, women face vile misogyny. Labour MP Rosie Duffield, during a recent speech on the Scottish gender reform Bill, was subject to vile abuse from fellow Labour MP Lloyd Russell-Moyle, who later went on to abuse every woman who raised concerns about the Bill. His actions should have been condemned, yet the Labour Party leadership doubled down, briefing against Rosie Duffield to the press, with Keir Starmer's head of comms saying that she should spend more time in her constituency and less time with J.K. Rowling. This had led Rosie to conclude that Labour has a women problem. Minister, is your Westminster colleague right? Is your party stonewalling women and allowing rampant sexism to blossom? Thank you.
Welsh: Diolch, Weinidog. Nid mannau cyhoeddus yw'r unig leoedd lle nad yw menywod yn teimlo'n ddiogel. Hyd yn oed yn Siambr Tŷ'r Cyffredin, mae menywod yn wynebu casineb ffiaidd at fenywod. Yn ystod araith ddiweddar ar Fil diwygio cydnabod rhywedd yr Alban, cafodd yr AS Llafur, Rosie Duffield, ei cham-drin yn ffiaidd gan ei chyd-AS Llafur, Lloyd Russell-Moyle, a aeth yn ei flaen wedyn i gam-drin pob menyw a fynegodd bryderon am y Bil. Dylai ei ymddygiad fod wedi'i gondemnio, ond serch hynny, glynodd arweinyddiaeth y Blaid Lafur wrth eu safbwynt, gan wneud briff i'r wasg yn erbyn Rosie Duffield, gyda phennaeth cyfathrebu Keir Starmer yn dweud y dylai dreulio mwy o amser yn ei hetholaeth a llai o amser gyda J.K. Rowling. Gwnaeth hyn i Rosie ddod i'r casgliad fod gan Lafur broblem gyda menywod. Weinidog, a yw eich cyd-bleidiwr yn San Steffan yn iawn? A yw eich plaid yn anwybyddu menywod ac yn caniatáu i rywiaeth fynd yn rhemp? Diolch.
English: I'm very sad that we have got to finish what were very powerful and strong questions with that very unfortunate tone. I'm very proud of the stance that we're taking. The fact is that we've got an LGBTQ+ plan actually being presented in this Chamber. I hope that will receive the support of the whole Chamber in terms of LGBTQ+ rights and the strong actions that we're taking. I call on you, the Welsh Conservatives, to say that you will be backing what we in the Welsh Government, with our partners in the co-operation agreement, are taking forward. Of course, we need to treat each other as politicians with tolerance and respect. And that applies to all parties, I have to say - your party as well, Altaf. But let's just now look forward to a positive reception to what I think is going to be a really pioneering plan that will be a plan that will be recognised across the world in terms of its respect for LGBTQ+ people in Wales.
Welsh: Rwy'n drist iawn fod yn rhaid inni orffen sesiwn gwestiynau bwerus a chryf iawn yn y cywair hwnnw. Rwy'n falch iawn o'n safbwynt. Y gwir amdani yw bod gennym gynllun LHDTC+ yn cael ei gyflwyno yn y Siambr hon. Rwy'n gobeithio y caiff gefnogaeth y Siambr gyfan o ran hawliau LHDTC+ a'r camau gweithredu cryf rydym yn eu cymryd. Galwaf arnoch chi, y Ceidwadwyr Cymreig, i ddweud y byddwch chi'n cefnogi'r hyn rydym ni yn Llywodraeth Cymru, gyda'n partneriaid yn y cytundeb cydweithio, yn ei gyflwyno. Wrth gwrs, mae angen inni drin ein gilydd fel gwleidyddion gyda goddefgarwch a pharch. Ac mae hynny'n berthnasol i bob plaid, mae'n rhaid imi ddweud - eich plaid chithau hefyd, Altaf. Ond gadewch inni edrych ymlaen yn awr at dderbyniad cadarnhaol i'r hyn a fydd, rwy'n credu, yn gynllun gwirioneddol arloesol, ac yn gynllun a fydd yn cael ei gydnabod ledled y byd oherwydd ei barch at bobl LHDTC+ yng Nghymru.
English: Thank you, Llywydd. Minister, I'm sure you will have seen the concerning statistics on deep poverty in Wales published by the Bevan Foundation this morning. The evidence is there of households having grave difficulty in affording the necessities in life - food, shelter, heat - because of very low income or no income at all, or because debt takes up a large proportion of their income. Energy costs, of course, contribute greatly to these debts, and National Energy Action has offered a picture of the lack of progress towards achieving the Welsh Government's fuel poverty targets in its recent monitoring report. The target was 5 per cent of Welsh households at most living in fuel poverty by 2035; there are now 45 per cent living in fuel poverty in Wales. In our scrutiny session on your draft budget, you told the Equality and Social Justice Committee last week, when explaining why you are not continuing to fund the Wales fuel support scheme, that you are investing in the discretionary assistance fund and this will help those who find themselves in fuel poverty - and that's to be welcomed. So, can you therefore provide us with more information how the impact of this fund has been measured and will be evaluated against measures of poverty, and fuel poverty particularly?
Welsh: Diolch, Llywydd. Weinidog, rŷch chi siŵr o fod wedi gweld yr ystadegau pryderus ynglŷn â thlodi dwfn yng Nghymru a gyhoeddwyd gan Sefydliad Bevan y bore yma. Mae'r dystiolaeth yna o aelwydydd yn cael trafferth enbyd i fforddio hanfodion bywyd - bwyd, cysgod, gwres - a hynny yn sgil incwm isel iawn neu dim incwm o gwbl, neu am fod dyled yn llyncu cyfran fawr o'u hincwm. Mae costau ynni, wrth gwrs, yn cyfrannu'n fawr i'r dyledion yma, ac mae National Energy Action wedi cynnig darlun o'r diffyg cynnydd tuag at gyflawni targedau tlodi tanwydd Llywodraeth Cymru yn eu hadroddiad monitro tlodi tanwydd diweddaraf. Y targed oedd 5 y cant o aelwydydd Cymru ar y mwyaf yn byw mewn tlodi tanwydd erbyn 2035; 45 y cant o aelwydydd ar hyn o bryd sy'n byw mewn tlodi tanwydd yng Nghymru. Yn ein sesiwn graffu ar eich cyllideb ddrafft, fe sonioch chi wrth y Pwyllgor Cydraddoldeb a Chyfiawnder Cymdeithasol yr wythnos diwethaf, wrth egluro pam nad ydych yn parhau i gyllido cynllun cymorth tanwydd Cymru, eich bod yn buddsoddi yn y gronfa cymorth dewisol ac y bydd hyn yn helpu'r rhai fydd yn canfod eu hunain mewn tlodi tannwydd - rhywbeth i'w groesawu. Oes modd i chi felly roi mwy o wybodaeth inni, Weinidog, am sut mae effaith y gronfa hon, y gronfa cymorth dewisol, wedi cael ei fesur, ac yn cael ei fesur a'i werthuso, yn erbyn mesurau o dlodi, a thlodi tanwydd yn enwedig?
English: Thank you, Minister. I was asking particularly about the discretionary assistance fund, but perhaps we could return to that at another time. I do have a question on prepayment meters and this concern that people are being forced onto them against their will, even when it's not safe for them to be on such a meter, which is contrary to the duty of the supplier to check that. I'm pleased that so many of us have supported Jack Sargeant's proposal, which poses some questions on this very issue. We know that Citizens Advice have seen more people coming to them saying that they can't afford to top up their meters in past 12 months than in the past 10 years. This is clearly an urgent issue that needs to be addressed. So, how does the Welsh Government encourage social landlords to enable their tenants to pay for their energy through alternative methods, if they want to do that? The Westminster Government over the weekend has encouraged suppliers not to force customers to prepay for their energy, but that's not a prohibition. Has the Welsh Government made any effort to seek the powers necessary to ban or limit the use of meters in Wales?
Welsh: Diolch, Weinidog. Rôn i'n gofyn yn benodol am y gronfa cymorth dewisol, ond efallai gallwn ni fynd nôl at hynny ar adeg arall. Mae gen i gwestiwn am fesuryddion talu o flaen llaw, a'r pryder yma bod pobl yn cael eu gorfodi arnyn nhw yn groes i'w hewyllys, hyd yn oed pan nad yw'n ddiogel iddynt fod ar un, yn groes i ddyletswydd y cyflenwyr i wirio ac ystyried hynny. Dwi'n falch bod cymaint ohonom ni wedi cefnogi cynnig Jack Sargeant sy'n gofyn cwestiynau ynglŷn â'r mater yma. Rŷn ni'n cofio bod Cyngor ar Bopeth wedi gweld mwy o bobl yn dod atyn nhw yn dweud eu bod nhw'n methu â fforddio topio eu mesuryddion lan dros y flwyddyn ddiwethaf nag a wnaethon nhw yn y 10 mlynedd diwethaf. Mae hyn yn amlwg yn fater o frys o ran mynd i'r afael ag ef. Felly, sut mae Llywodraeth Cymru yn annog landlordiaid cymdeithasol i alluogi eu tenantiaid i dalu am eu hynni drwy ddulliau amgen, os ydynt am wneud hynny? Mae Llywodraeth San Steffan dros y Sul wedi annog cyflenwyr i beidio â gorfodi cwsmeriaid i dalu o flaen llaw am eu hynni, ond nid gwaharddiad mo hynny. Ydy Llywodraeth Cymru wedi gwneud unrhyw ymdrechion i geisio'r grymoedd y byddai eu hangen i wahardd neu gyfyngu gorfodi mesuryddion ar gwsmeriaid yng Nghymru?
English: Thank you very much, Gareth Davies. We are working with the police and other partner organisations to promote community safety in Rhyl, Prestatyn and across Wales. Policing is a reserved matter, but we work closely with the police on strategic issues and provide significant funding for police community support officers to protect communities across Wales.
Welsh: Diolch yn fawr iawn, Gareth Davies. Rydym yn gweithio gyda'r heddlu a sefydliadau partner eraill i hyrwyddo diogelwch cymunedol yn y Rhyl, Prestatyn a ledled Cymru. Mae plismona'n fater a gedwir yn ôl, ond rydym yn gweithio'n agos gyda'r heddlu ar faterion strategol ac yn darparu cyllid sylweddol i swyddogion cymorth cymunedol yr heddlu er mwyn diogelu cymunedau ledled Cymru.
English: Thank you for that answer, Minister. Thanks to the work of the UK Government in increasing the amount of police officers in north Wales, crime is falling in Rhyl. But in a recent meeting with the local police force, it was noted that anti-social behaviour by youths as young as 13 is responsible for up to 75 per cent of all anti-social behaviour in Rhyl town centre. Sadly, a lack of strong family structure and parental responsibility is leading to these youths potentially turning to crime. Therefore, what steps will you take to ensure that people in Rhyl town centre are safe and what will you do to ensure that these youths do not continue to commit anti-social behaviour? Thank you.
Welsh: Diolch am eich ateb, Weinidog. Diolch i waith Llywodraeth y DU ar gynyddu nifer swyddogion yr heddlu yng ngogledd Cymru, mae cyfraddau troseddu'n lleihau yn y Rhyl. Ond mewn cyfarfod diweddar gyda'r heddlu lleol, nodwyd mai ymddygiad gwrthgymdeithasol gan bobl mor ifanc â 13 oed yw hyd at 75 y cant o'r holl ymddygiad gwrthgymdeithasol yng nghanol tref y Rhyl. Yn anffodus, mae diffyg strwythur teuluol cryf a chyfrifoldeb rhieni yn golygu o bosibl fod y bobl ifanc hyn yn troi at droseddu. Felly, pa gamau y byddwch yn eu cymryd i sicrhau bod pobl yng nghanol tref y Rhyl yn ddiogel, a beth a wnewch i sicrhau nad yw ymddygiad gwrthgymdeithasol y bobl ifanc hyn yn parhau? Diolch.
English: Well, Gareth, as I've said, we're committed to keeping communities in Wales as safe as possible, both in Rhyl and Prestatyn, and across the country. We have sought to do that through our programme for government. Even though it's not devolved, we, the Welsh Government, have maintained our funding for 500 police community support officers, and we're increasing their number in these very stretched times by 100. These are funded by the Welsh Government, not by the UK Government - by the Welsh Government. We are the envy across England, in Wales, for what we're doing. I do want to put on record again that this means annual funding of over £22 million, and we've funded that despite policing being reserved and being in a challenging fiscal position. I do want to answer your point about the fact that PCSOs, I think, are crucial in promoting community safety and tackling anti-social behaviour. We know that many of those issues that are facing people we are working on with other initiatives, in terms of our youth offending strategy and in terms of our work to tackle substance misuse, violence against women and domestic abuse. But I think that PCSOs act as ears and eyes on the ground for police forces; they build local relationships and create a sense of security in our communities.
Welsh: Wel, Gareth, fel y dywedais, rydym wedi ymrwymo i gadw cymunedau yng Nghymru mor ddiogel â phosibl, yn y Rhyl a Phrestatyn, a ledled y wlad. Rydym wedi ceisio gwneud hynny drwy ein rhaglen lywodraethu. Er nad yw'r mater wedi'i ddatganoli, rydym ni, Llywodraeth Cymru, wedi cynnal ein cyllid ar gyfer 500 o swyddogion cymorth cymunedol yr heddlu, ac yn darparu 100 o swyddogion ychwanegol yn y cyfnod anodd hwn. Cânt eu hariannu gan Lywodraeth Cymru, nid gan Lywodraeth y DU - gan Lywodraeth Cymru. Rydym yn destun eiddigedd ledled Lloegr, yng Nghymru, oherwydd yr hyn rydym yn ei wneud. Hoffwn gofnodi unwaith eto fod hyn yn golygu cyllid blynyddol o dros £22 miliwn, ac rydym wedi ariannu hynny er bod plismona'n fater a gedwir yn ôl a'n bod mewn sefyllfa ariannol heriol. Hoffwn ateb eich pwynt ynglŷn â'r ffaith bod swyddogion cymorth cymunedol yr heddlu, yn fy marn i, yn hollbwysig i hyrwyddo diogelwch cymunedol a mynd i'r afael ag ymddygiad gwrthgymdeithasol. Gwyddom ein bod yn gweithio ar lawer o'r problemau sy'n wynebu pobl gyda mentrau eraill, fel ein strategaeth troseddwyr ifanc a'n gwaith ar fynd i'r afael â chamddefnyddio sylweddau, trais yn erbyn menywod a cham-drin domestig. Ond credaf fod swyddogion cymorth cymunedol yr heddlu'n glustiau a llygaid ar lawr gwlad i heddluoedd; maent yn adeiladu cysylltiadau lleol ac yn creu ymdeimlad o ddiogelwch yn ein cymunedau.
English: Thank you, Jenny Rathbone. As part of the disability rights taskforce, the Welsh Government has set up a working group to focus on access to services. This working group is integral to driving forward changes to improve access to all services in Wales.
Welsh: Diolch, Jenny Rathbone. Fel rhan o'r tasglu hawliau pobl anabl, mae Llywodraeth Cymru wedi sefydlu gweithgor i ganolbwyntio ar fynediad at wasanaethau. Mae'r gweithgor hwn yn hanfodol i hybu newidiadau er mwyn gwella mynediad at holl wasanaethau Cymru.
English: Thank you, Minister. We both attended the Royal National Institute of Blind People event last week here in the Senedd, and we heard patients from four different health boards provide a catalogue of woe about their struggle to get the services that they need and deserve. These testimonies were backed up by a recent survey by the RNIB, which indicated that one in three blind or partially sighted people had missed an appointment or had their health affected because they didn't receive information that was accessible to them. Over half received information about their healthcare from their GP in a format they couldn't read, and even more surprisingly, over one in 10 had been asked by their GP surgery what their preferred communication method is, and how they would like to receive information. The all-Wales standard for accessible communications and information for people with sensory loss was written in 2003, and communication methods have obviously blossomed since then, so I wondered if you could tell us, Minister, what work the Government is doing to update them and ensure that health boards are implementing them in all their work.
Welsh: Diolch, Weinidog. Mynychodd y ddau ohonom ddigwyddiad Sefydliad Cenedlaethol Brenhinol Pobl Ddall yr wythnos diwethaf yma yn y Senedd, a chlywsom gleifion o bedwar bwrdd iechyd gwahanol yn rhannu eu gofidiau am eu brwydr i sicrhau'r gwasanaethau y maent eu hangen ac yn eu haeddu. Cafodd y tystiolaethau hyn eu cefnogi gan arolwg diweddar yr RNIB, a oedd yn nodi bod un o bob tri o bobl ddall neu rannol ddall wedi methu apwyntiad neu fod eu hiechyd wedi cael ei effeithio gan y ffaith nad oeddent wedi cael gwybodaeth a oedd yn hygyrch iddynt. Fe gafodd dros eu hanner wybodaeth am eu gofal iechyd gan eu meddyg teulu mewn fformat na allent ei ddarllen, a hyd yn oed yn fwy anhygoel, ychydig dros un o bob 10 a ddywedodd bod eu meddygfa wedi gofyn iddynt beth oedd eu dull cyfathrebu dewisol, a sut yr hoffent gael gwybodaeth. Ysgrifennwyd safonau Cymru gyfan ar gyfer darparu gwybodaeth hygyrch i bobl â nam ar eu synhwyrau a chyfathrebu â hwy yn 2003, ac yn amlwg, mae dulliau cyfathrebu wedi gwella ers hynny, felly roeddwn yn meddwl tybed a allech chi ddweud wrthym, Weinidog, pa waith y mae'r Llywodraeth yn ei wneud i'w diweddaru a sicrhau bod byrddau iechyd yn eu gweithredu yn eu holl waith.
English: Thank you very much, Jenny. Of course, it was really important to be there at the RNIB event - and I think many others joined us - and to speak to the director of the RNIB about these very points of evidence that you've given us. But, I thought what was most important about the event was the panel of people with sight loss who gave their lived experience of accessing healthcare information. But what was also good was that we did have officials there from the Welsh Government's health equality team who also attended, and it's important that those lessons are learnt from people at the front line. So, just to assure you that we're engaging with health board communication leads through the normal course of business of delivery of services, and therefore, we're flagging up all the needs to update health guidance for health boards regarding how they contact and interact with blind patients. That's the value of that kind of interaction they had on that day. And the all-Wales standard for accessible communication does ensure that the communication and information needs of people with sensory loss are met. So, that is a standard that now is going to be monitored much more closely, because they have a duty - it's a commitment to equalities - and the forthcoming duty of quality as well, in terms of services. But we will be taking this forward in the taskforce, as I've described their role, in terms of the disability taskforce, which is co-chaired with a disabled person, and is taking forward accessible communications particularly.
Welsh: Diolch yn fawr, Jenny. Wrth gwrs, roedd yn bwysig iawn ein bod yn mynychu'r digwyddiad RNIB - ac rwy'n credu bod llawer o bobl eraill wedi ymuno â ni - ac roedd yn bwysig ein bod yn siarad â chyfarwyddwr yr RNIB am yr union bwyntiau hyn o dystiolaeth rydych wedi'u rhoi i ni. Ond roeddwn yn credu mai'r peth pwysicaf am y digwyddiad oedd y panel o bobl â nam ar eu golwg a rannodd eu profiad byw o geisio mynediad at wybodaeth gofal iechyd. Ond roedd hefyd yn dda fod swyddogion o dîm cydraddoldeb iechyd Llywodraeth Cymru yn bresennol, ac mae'n bwysig fod y gwersi hynny'n cael eu dysgu gan bobl ar y rheng flaen. Felly, gallaf eich sicrhau ein bod yn ymgysylltu ag arweinwyr cyfathrebu byrddau iechyd drwy'r broses arferol o ddarparu gwasanaethau, ac felly'n tynnu sylw at yr holl anghenion i ddiweddaru canllawiau iechyd ar gyfer byrddau iechyd ynghylch sut maent yn cysylltu ac yn rhyngweithio â chleifion dall. Dyna werth y math o ryngweithio a gawsant ar y diwrnod hwnnw. Ac mae safonau Cymru gyfan ar gyfer darparu gwybodaeth hygyrch yn sicrhau bod anghenion cyfathrebu a gwybodaeth pobl sydd â nam ar eu synhwyrau yn cael eu diwallu. Felly, bydd honno'n safon a fydd yn cael ei monitro'n llawer agosach nawr, oherwydd mae dyletswydd arnynt - mae'n ymrwymiad i gydraddoldeb - a'r ddyletswydd ansawdd sydd i ddod hefyd ar gyfer gwasanaethau. Ond byddwn yn bwrw ymlaen â hyn fel tasglu, ac rwyf wedi disgrifio rôl y tasglu anabledd sy'n cael ei gyd-gadeirio gydag unigolyn anabl, ac mae'n bwrw ymlaen â chyfathrebu hygyrch yn enwedig.
English: Diolch yn fawr, Mark Isherwood. Thank you for that evidence on the implementation of the blue badge scheme, and the feedback that you've given. I certainly will be - . It's not my portfolio, but this is about taking forward access to services, and that includes all services' objectives. So, I will be taking that back to look at those issues.
Welsh: Diolch yn fawr, Mark Isherwood. Diolch am y dystiolaeth honno ar weithrediad cynllun y bathodyn glas, a'r adborth rydych wedi'i roi. Yn sicr, byddaf - . Nid fy mhortffolio i ydyw, ond mae hyn yn ymwneud â bwrw ymlaen â mynediad at wasanaethau, ac mae hynny'n cynnwys amcanion pob gwasanaeth. Felly, byddaf yn edrych ar y materion hynny.
English: Thank you, Luke Fletcher. Our financial support schemes have been designed to complement schemes delivered by the UK Government. Early engagement with the DWP and HMRC has enabled a proactive approach from local authorities, allowing them to utilise DWP data to reach as many people as possible.
Welsh: Diolch, Luke Fletcher. Mae ein cynlluniau cymorth ariannol wedi'u llunio i gyd-fynd â chynlluniau sy'n cael eu darparu gan Lywodraeth y DU. Mae ymgysylltiad cynnar â'r Adran Gwaith a Phensiynau a CThEF wedi galluogi awdurdodau lleol i fabwysiadu dull rhagweithiol, gan eu galluogi i ddefnyddio data'r Adran Gwaith a Phensiynau i gyrraedd cynifer o bobl â phosibl.